
Kerkûk û sê rastî 






K aresata van dawiyane ku di 

Kurdistana Başûr de bi ser Kurd 
de hat, renge yek ji mezintirîn kare- 
satên dîroka Kurd be, ku heya per- 
avên gihîştina bi hinek ji xewnên xwe 
nêzîk bibe, lê ji nişkêve ew ji xevê 
veciniqandin, û xewnên wan kirin 
kabûs! Ew terajidiya tal ya Kerkûkê 
sê rastî selimandin bo me: 



Yekem: Li gora hinek ji teoriyan 
dibêjin ku Rojhilata Navîn jeopolîtîka 
cîhanî ye, ku her ew “dilbûn” jî bûye 
sedema vê ku berdewam di lêdanê 
de be, û ew lêdan jî rûdaw û terajidî 
û hemase li pey wê tên. Renge bo 
heta-heta navçe seqamgîriyê bi xwe 
ve nebîne, jiber ku seqamgîrî wate êdî 
ew dil ji lêdanê bikeve, ku wê demê 
navçe bi tewahî wêran bibe, û dilê wî 
dimire, yan jî dilê cîhanê bo cihekî 
din tê veguhastin, û Rojhilata Navîn 
hêdî-hêdî lêdanên xwe kêm dike. 

Duyem: Di vê dilê jeopolîtîk a cîhanê 
de, Kerkûka tejî ji neft, serçaweya 
xwînê (heman neft) bo dil û di rastî 
de bo cîhanê ye, û bi watayeke din 
di Rojhilata Navîn de jî, Kerkûk dilê 
jeopolîtîk a Rojhilata Navîn e. Di vê 
dilê navçeyê de jî, neft bûye sedema 
malwêraniya bo xelkê, û xêr ji vê 
neftê nedîtine, û qet jî xêrê jê nabînin, 
meger yê ku dewleta xwe hebe, û 
ew jî dewletek ku nefta xwe neke 
çek û teqemenî û.. .hwd, belkû neftê 
bike dabînkirina jiyaneke asûde ji bo 
xelkê, û geşedana demokrasiyê, ku ew 
jî ji van xewnên xweş e ku di Rojhi- 
lata Navîn de, û li rex deryaya neftê 
de, gellek zehmet e ku ser bigre. 

Her deshilatek ku dest bi ser 
Kerkûkê de bigre, di rastî de dikare 
dest bi ser Rojhilata Navîn ya beşeke 
girîng ji Rojhilata Navîn de bigre, û 
lewra jî gelekomeyeke navçeyî û bi 
agehdariya zilhêzan jî, bo ser Kerkûkê 
hate kirin, da ku nekeve bin destê 
dewletekê bi navê dewleta Kurdistanê 
de, herwekî ku berpirsên Komara 
Îslamî piştî karesatê ragehandin ku 
ew rê nadin kerkûk bikeve destê 
dijmin de, ku ew jî mezintrîn dijminê 


S erokê Herêma Kurdistanê di 
nameyeke taybetî de, spasiya 
PDKÎ û sekreterê giştî yê PDKÎ kir. 

Li gora nûçeya ku gihîştiye malpera 
“Kurdistanmedia”yê, piştî vê ku 
PDKÎ piştgiriya xwe ji referandona 
serxwebûna Kurdistanê ragehand, 
û piştî birêveçûna serkevtiyane ya 
vê referandomê jî, Mistefa Hicrî 
sekreterê giştî yê PDKÎ pîrozbahiya 
vê serkevtina mezin li gelê Kurd û 
serkirdayetiya siyasî ya Kurdistana 
Başûr kir, Mes'ûd Barzanî serokê 
Herêma Kurdistanê di nameyeke tay- 


Komara Îslamî ye. Niha hemû ekterên 
piratîkî û eşkere û piştperde li nefta 
Kerkûkê de beşdar dibin, û bi hevbeşî 
dixwin, heya ku dil lêdaneke din, û 
dubare dabeşkirina berjewendiyan û 
darêtina balansa hêz. 

Sêyemîn: Kurdistan bi dirêjahiya 
dîrokê ew hinda ku min xwendibe, 
û jê agehdar bim, û renge zor jî lê 
nezanim, berdewam destewajeyên 
“terajidî” û “hemse” pêkve hatine. 
Rûpel bi rûpelên dîroka Kurd, xeteke 
wê terajidiya ye, û xetek jî hemase ye. 
Terajidiyaya wê vedigere ser hilkewta 
coxrafî ya wê, ku rast li ser hezar 
riyekê cih girtiye, ku li her cihekî 
dinêre, hin xelk û girûp berbirûyê 
wê tên, û dixwazin, ku herin cihekî 
din dagîr bikin, ku ew yek jî li ser rê 
hilketiye, û derbeyekê lê didin, û tera- 
jidiyayek diqewime, her ew derbên 
berdewam ku erdnîgariya wê jî çiyayî 
ye, û fêrî berdewam û rawestiyanş 
kiriye, di derfeteke din de, rabûye, û 
hemase afirandiye. Ku hekî ew dubare 
rabûna û ew hemase nebûya, çend he- 
zar sal berî niha Kurd bi tewahî ji nav 


betî de spasiya vê helwesta PDKÎ kir. 

Deqa nameyê bi vî awayî ye: 

Birayê rêzdar Kak Mistefa Hicrî 

Sekreterê giştî yê PDKÎ 

Silaveke germ.... 

Nameya pîrozbahiya we rêzdarî 
gihîşte destê me, ku bi boneya serkev- 
tina referandomê û serkevtina vîn û 
îradeya gelê me, we ji me re şandibû, 
lewra gellek spasiya we dikim. Min 


diçû, tenê diviya tu di nava mozeyan 
de li pey wan bigerî, lê hertim di nava 
bûyeran de, beşeke girîng ya guherti- 
nan e. 

Lêdana dil di Rojhilata Navaîn de 
berdewam e, û dabeşbûneweya 


rêz heye bo helwest û piştgiriya we ji 
daxwazên rewa yên xelkê Kurdistanê. 

Gelê Kurdistanê piştî qurbanîdaneke 
zaf û ezmûna tal, riya xwe hilbijarti- 
ye, û ber bi serxwebûnê ve pêngavan 
davêje, û tu hêz û qavetek nikare rêgir 
be li pêşberî vîna aştîxwazane û rewa 
ya gelê kurdistanl. 

Hêviya serkevtinê ji we re dixwazim. 

Mes'ûd Barzanî 
05.10.2017 


berjewendiyan û parsenga hêzê jî 
berdewam e, lewra dîroka kurd jî 
berdewam e, û gellek caran jî tê 
ducarîkirin, lê di niha de, ku dewleta 
Tehranê û Bexdayê yek girtine, 
lêdaneke dil di navçeyê de renge 
herduka pêkve bixe!. 

PDKÎ: Em daxwaz dikin ku civatên xelkê Kurd di Kurdistana îranê de refên xwe yekgirtî bikin, 
bona berberekaniya digel hovtirîn dijminê xwe, ku Komara îslamiya îranê ye. 


Deftera Siyasî ya PDKÎ derheq 
stratejiya nû ya Amerîkayê daxûya- 
niyek belav kiriye, û di vê rastayê 
de daxwaz ji civatên xelkê Kurd 
kir, ku refên xwe yekgirtî bikin 
bona berberekanî digel dijminê xwe 
yê herî hov ku Komara îslamiya 
îranê ye, bi vî awayî alîkarê cidîtir 
bin di Rasana Rojhilat û bileziya 
zêdetir bibexşin bi daketina Ko- 
mara Îslamî. 

Deqa Daxuyaniyê: Daxuyaniya Deft- 
era Siyasî ya PDKÎ 

Stratejiya nû ya Amerîkayê pêwîst e 
ku çavkaniya terorê hişik bike. 

Hevwelatiyên rêzdar! 

Herwekî ku hûn agehdar in roja 
înê 21'ê Rezbera 1396'an hevberî 
13.10.2017'an Tramp serkom- 
arê Amerîkayê stratejiya nû ya 
Amerîkayê li hemberî Komara îslami- 
ya îranê ragehand. Di vê stratejiya 
nû de, herçend zêdetir bas ji hewlên 
Komara Îslamî bona destpêregihîştina 
bi çeka navikî û rexnegirtin ji rêkev- 
tina pêwendîdar bi îranê û girûpa 5+1 
kir, lê li beşeke stratejiya xwe de bas 
ji hindek xalên bingehîn di siyasetên 
nedirust ên Komara îslamiya îranê de 
kir. 

Em wekî PDKÎ di salên borî de jî, û 
di pêvajoya rûniştinên cîhanî bo pirsa 
hewlên Komara Îslamî bo gihîştina 
bi çeka navikî me ragehandibû ku 
kêşeya sereke digel rejîmeke serbere- 
dayî wekî Komara Îslamî tenê kêşeya 
hewldan bo gihîştina bi çeka navikî 
nine, belkû di çend biyavên serekî de, 
ew rejîm metirsî ye bo ser navçê û 
cîhanê. 

Komara îslamiya îranê wekî re- 
jîmeke îdeolojî û serberedayî a ayînî 
ku tundûtîjî û tawanan di vê navçê 
de zêde dike, çend dehikek bû ku di 
nava îranê de xelkê welat diçewsîne, 
û bi awayên herî hovane serkut dike. 
Dijminê hejmara 1 yê hemû netew- 
yeên îranê ye û bi hezaran tawanî di 
vê derheqê de xulqandiye, û bi dehan 
carî, di civînên navneteweyî de, bi 
sedema binpêkirina mafên civakê 
û neteweyên îranê û kêmaniyên 
mezhebî ve hatiye mehkûmkirin. 

Ew rejîma bi pêkanîna Spaha Pasda- 
ran a parêzerê rejîma Wilayeta Feqîhî 
bona vegeşandina milîşên besîc û 
piştre pêkanîn û vegeşandina girûpên 


tundrewên mesebî di navçeyê de, 
çavkaniya ajawegerî û vegeşandina 
şerê mesebî bûye, û niha jî wisa ye, 
di pêxema vegeşandina şer û te- 
vdanîkariyan heya alîkariya El-Qaîde 
û DAÎŞ, jiber ku Komara Slamî tenê 
di şerê meshebî de dikare dirêjiyê 
bide bi mana xwe ya zirarmend. 

Komara Îslamî serçaveya terorîzma 
dewletî û terorîzma navdewletî ye, û 
kamameya reş ya wê bo hemû cîhanê 
eşkere ye, û ew bi terora dijberên 
xwe, û bi terora hêzên Amerîkayî û 
biyanî nesekiniye, û li pêş hemiyan 
de di terora azadîxwazên neteweyên 
îranê û bi tabetî rêberên Kurd de dest 
hebûye, û di çend dadgehên cîhanê 
de hate mehkûmkirin û niha jî hemû 
cîhan dizane ku terorîzm baştirîn 
pênase ye bo rejîma Wilayeta Feqîh. 

Komara Îslamî her di rojên yekem 
de û bi dagîrkirina balyozxaneya 
Amerîkayê, binpêkirina yasayên 
navneteweyî dest pê kir, wê demê jî 
di nava îranê de PDKÎ yekem hêz 
bû ku ew kiryar mehkûm kir, û ji wê 
demê ve heya niha û bi dirêjahiya 
çend dehikên temenê xwe, binpêki- 
rina yasayên navneteweyî û navçeyî 
bi riya herî baş, û riya domandina 
siyaset û mana xwe zaniye, û merg 
û wêranî naweroka vê siyaseta xwe 
pêk tîne, û digel jiyan û bexteweriya 
mirov bîhanî ye. 

Komara Îslamî nirxeke zaf di pêxema 
destpêregihîştina bi çeka navikî da, û 
niha jî bi awayê veşartî dixwaze ku 
çeka komkuj bi dest bixe, û wê çekê 
jî tenê bona vegeşandina destêwer- 
dana di nava jiyana hemû xelkê navçê 
û vegeşandina terorîzmê di hemû 
cîhanê de dixwaze. 

Me pêştir jî ragehandibû ku kêma- 
siyên serekî ên civînên girûpa 5+1 
digel rejîma îranê ew e ku tewahiya 
dosiyeya serberedayî û terorîzma Ko- 
mara Îslamî bi xwe nagre, û tenê li 
ser perwendeya navikî çirr bûye, û ew 
yek derfetê dide Komara Îslamî ku bi 
awayê tundtir di biyavên din de hewl 
bide, û serkutkirina navxweyî tundtir 
bike, herwekî ku derbazkirina demê 
rastiya vê lêkdaneweyê selimand. 

Rêkevtina cîhanî li ser dosiya Komara 
Îslamî tu xêrek bo navçe û netew- 
eyên îranê tunebûye, belkû bi pereyê 
taybetî ku di vî warî de, gihaye destê 



Komara Îslamî û Spaha Pasdran, 
bûye sedema pêkanîna derfeta zêdetir 
bo vê rejîma serkutkar û terorîst, û 
destêwerdana wan di nava karûbarên 
welatên navçê de zêdetir kiriye. 


bi tengeje û astengiya zêdetir ve dibe, 
û pêvajoya daketinê û lawaziyên wê 
bileztir dike, ew yek di berjewendiya 
gelên îranê û hemû Rojhilata Navîn 
de ye, lewra em piştevaniyê jê dikin. 


Herwisa em li ser vê baweriyê bûn, 
ku rejîma Komara Îslamî berevajiyê 
xwe hilkişan û mehtkirina xwe, di 
navxwe û derve de, ji aliyê xelkê 
azadîxwaz ê îran ê û navçê ve wekî 
rejîmeke tevdanîkar hatiye naskirin, 
û bi dehan kirîzên civakî û aborî û 
siyasî berbirûyê wê bûne ku carê di 
çareserkirina wan de bêçare maye, û 
lewra jî rejîmeke ku ber bi daketinê 
ve diçe. Heta di pilînoma 17.emîn ya 
Komaîteya Navendî de ku di meha 
Gelawêja îsal de pêk hat, rapora 
siyasî derheq rejîmê li jêr navê “Kom- 
ara Îslamî ber bi Daketinê ve” hatibû 
amadekirin. 


Di vê rastayê de em daxwazê dikin, 
ku civatên xelk Kurdistanê refên xwe 
yekgirtî bikin, bona berberekaniya 
digel dijminên xwe, ku Komara 
Îslamî ye, û bi vî rengî alîkarê micid 
bin di rasana Rojhilat û bilezîbexşîna 
bi daketina Komara Îslamî. 

Me jêve ye ku wê demê cîhan êmin 
û navçeya Rojhilata Navîn jî asûde 
dibe, û neteweyên îranê dibin xwed- 
iyê jiyaneke baştir, ku çavkaniya 
terorîzmê û tundrewiya ayînî û şerê 
meshebî ku rejîma wilayeta Feqîh 
serekîtirîn alîkarê wê ye, bi alîkariya 
hemû aliyekî bê hişikkirin. 


Niha jî ku stratejiya nû ya Amerîkayê 
pêdeçûna bi rêkevtinnameya 5+1 
derheq fayla navikî ya îranê, sepan- 
dina gemaroyan bi ser Spaha Pasda- 
ran, û çendîn biyavên din bi xwe ve 
digre, ku rejîma Komara Îslamî ber 


PDKÎ 


Deftera Siyasî 


24 . 07.1396 

16 . 10.2017 

Hevpeyvînek derheq xebata çandî di Rojhilata kurdistanê de 



Dara Natiq 




Di Kurdistanê de bi sedema siya 
set û stratejiya pilandarêtî ya 
rejîmê bo asîmîlekirina çanda 
neteweya me, û milîtarîzekiri- 
na Kurdistanê, xebata çandî di 
Kurdistanê de digel astengiyan 
berbirû bû 


R ejîma îranê gellek riyan diceribîne, bona vê ku bikare di navxwe ya 
Kurdistanê de, nakokiyan û valahiyan bixe nava refên gelê Kurd de. 
Bêguman yek ji wan ryan, şerê ferhengî ye, û mixabin rejîmê gelle îm- 
kanatên madî û mirovî li ber dest de hene, ku bikare vê siyasetê berdewam 
bike, lê eva ku gelo rejîm heya çi qasî di vê siyasetê de serkevtî bûye, hewce- 
hî bi berhevdan û şiroveyeye hûr û kûr heye. Di vê derheqê de me bi hewce 
zanî ku digel Dara Natiq endamê Komîteya Navendî ya PDKÎ hevpeyvînekê 
pêk bînin, ku eva jî deqa wê ye: 


H: Şehram Mîrzayî 


Pirs: Çima xebata çandî di nava tevgera rizgarîxwaziya gelê Kurd de lawaz 
e, û me nekariye bi awayê hewce guh bidnê? 

Bersiv: Di dirêjahiya dîrokê de, neteweya Kurd hertim bûye armanca pîlanên 
biyom û dagîrkerane ên welatên mezinhêz û navçeyî, û xebat û mafên wan ên 
rewa bûye qurbaniyê berjewendî û danûstandinên di navbera welatan de, û 
hatiye piştguhxistin. 


Dagîrkerên Kurdistanê jî bi mifah- 
wergirtina ji wan derfetan, bona 
jinavbirina nasnameya Kurdî û bi 
giştî jinavbirina neteweya Kurd, 
siyaseta cînosayd û enfal û veguhastin 
û kavilkariyê û guherîna demografiya 
Kurdistanê, wekî bemame û strate- 
jiya xwe bi rê ve birine. Her lewra 
em dibînin ku tevgera rizgarîxwaziya 
Kurd jî bi dirêjahiya dîrokê, di nava 
xebat û berberekaniyeke dijwar de 
bûye, di hemberî rejîmên herî hov 
û dagîrker, û yên yek li pey yekê, û 
kariye tevî fedakarî, qurbanîdan û 
evraz û nişîvên zaf, nasnameya xwe 
biparêze. 

Tevgera Kurdî bi giştî tevî xebata 
çekdarî, ji hemû biyavên xebata si- 
yasî, dîplomasî û kulturî mifahê 


werdigire. Lê di Kurdistanê de bi 
sedema siyaset û stratejiya pilandarêtî 
ya rejîmê bo asîmîlekirina çanda 
neteweya me, û milîtarîzekirina Kurd- 
istanê, xebata çandî di Kurdistanê de 
digel astengiyan berbirû bû. Tevgera 
rizgarîxwaziya Kurd jî, bi giştî li gora 
îmkan û derfetê, hertim wekî yek ji 
biyavên xebatê girîngiyeke taybetî 
dane tevgera çandî. 

Lê rewşa xebatê û dijwariya xebatê 
û dijwariyên ser riya xebatê gellek 
caran bandora xwe li ser vê biyavê ji 
bizava çandî û kulturî hebûye. Xwera- 
girî û îradeya bilind ya mafxwazane 
ya neteweya me, di piraniya qonaxên 
dijwar ên xebatê de, çand û kultura 
Kurdî di hemberî siyaseta asîmîlasi- 
yona dagîrkeran parastiye, û pîlanên 


»»» Nûçeya manşêtê 

R oja Duşemiyê 16'ê Octoberê, 
Heşda Şe'ibî û Spaha îraqê 
bi piştevaniya Spaha Pasdaran êrîş 
kirin ser Kerkûkê. Piştî bûyerên 
karesatbarên Başûra Kurdistanê 
di çend rojên borî de, çend aliyên 
Rojavayî piştevaniya xwe bo Kurd 
eşkere kirin, û bêhelwestiya Amerî- 
ka û Ewropayê şermezar kirin, li 
ber êrîşa li dijî Başûra Kurdistanê. 

Çar kongiresmenên Amerîkayî bi 
navên “Ralif Abraham, Marşal Bilak- 
bêm, Carîd Pols, û Mayk Galager” 
nameyek ji Wezîrê karê Derve ê 
Amerîkayê re şandine, û tê de daxwaz 
ji navbirî kirine, ku di dema herî zû 
de, bi berçavgirtina tewahiya riyên 
berdest, rêgiriyê bike ji wan êrîşan 
ku ji aliyê milîşên Şî'e bi piştgiriya 
Amerîkayê ve li ser Herêma kurdis- 
tanê têne kirin. 

Her di vê derheqê de “Royterz”ê jî di 


raporekê de belav kiriye, ku berpirsên 
Îsraîlê ragehandine ku Netanyaho 
hefteya borî bo piştevaniya Kurd 
û nehêştina gefên li ser Herêma 
Kurdistanê pêwendiya telefonî digel 
Angêla Mêrkl û Potîn pêk aniye, û 
karbidestên Îsraîlê bas ji vê kirine ku 
Netanyaho labîtiyê bo Kurdên îraqê 
dike, da ku gefa îraqê li ser Herêma 
Kurdistanê vêde bibe. 

Herwisa Netanyaho digel Feransayê 
li ser kêşeyên niha ên Kurdistanê 
axaviye. Nûçegihanya “Royterz”ê 
bas ji vê jî kiriye, ku “Meîr Bin 
şebat” rawêjkarê ewlehiya netew- 
eyî ya Îsraîlê di derbarê pirsa Kurd 
digel karbidetsên Amerîkayî pêwendî 
encam daye. Berpirsekî Îsraîlî ku bi 
sedema hestiyariya pêwendiya Kurd 
û Îsraîlê eşkere nekiriye, ragehandiye 
ku Îsraîl berjewendiya “asayişê” digel 
Kurdistanê heye. 

Herwisa nûçegihaniyên Herêma 
Kurdistanê eşkere kirine ku ofîsa 


ragehandina Koşka serokatiya Rûsiyê 
(Kirimlîn) piştrast kiriye ku di 
pêwendiya telefonî ya serokwezîrê îs- 
raîl û serokê Rûsiyê de rewşa Kurdis- 
tanê piştî rapirsiyê mijareke gotûbêjê 
di navbera herdu aliyan de bûye. 

Li gora vê nûçeyê berpirsên Rûsiyê 
bas ji vê kirine, ku Îsraîl nîgeran e ji 
rola îranê di îraqê de, û di vê derheqê 
de Rûsiyê nîgeraniyên Îsraîlê bi cidî 
wergirtine ku ew jî pêk tê ji hewldana 
bo kurtkirina destê îranê di îraqê de. 
Piştî van hewlan Wezareta Derve ya 


Amerîkayê ragehand ku daxuyaniyek 
belav kiriye, û rû li hikûmeta navendî 
ya îraqê ragehandiye: Di navçeyên ku 
nakokî li ser hene de, hereketên xwe 
sînordar bikin. 

Beşek ji çavdêrên siyasî jî li ser vê 
baweriyê ne ku yek ji armancên re- 
jîma îranê çêkirina şerê birakujiyê di 
nava Kurdan de, û zêdekirina alozi- 
yan di vê navçeyê de ye, da ku bi vî 
rengî zêdetir bikare di xaka Kurdistan 
û îraqê de cilîdanê bike, û pêngavekê 
nêzî xeta Şî'e bibe. 

biyom ên wan kirine bilqa ser avê. 

Pirs: Urmiye û Kirmaşan û 
Loristan, wekî sê cihên stratejîk 
ên Kurdistanê her ji serdema 
destpêka sedsala 20'mîn û serhil- 
dana tevgera rizgarîxwaziya gelê 
me bûye armanca serkut û êrîşên 
herî giran ên arteşa îranê, û piştî 
serkuta şoreşan bona vê ku bi 
tewahî bingehên şoreşê, di nava 
xelkê Kurd di van navçeyan de 
bêdeng bikin, dewleta navendî ya 
îranê dest kiriye bi duyemîn êrîşa 
mezin ya xwe bi navê asîmîlasiyona 
çandî ku heya niha jî dom heye!!. 

Bo vê piroseya faşîstî ku ew qas 
nirx di heyama sedsala borî de ji 
me re hebû, ji aliyê çalakên siyasî 
û hizbên Kurdî ve bi başî nehatine 
tunekirin, û heya me bernameyek jî 
jê re nine, û gellek caran mirov hest 
dike ku di rastî de kesek awiran 
nade vê mijarê, jiber ku pirs ew e 
ku bona berbirûbûn û tunekirina 
asîmîlasiyona çandî ku hundirê 
jiyana ferhengî û fikrî û nasnameya 
Kurd kiriye armanc, bo bizava 
Kurd heya niha nekariye, berna- 
meyeke kêrhatî hebe? 

Bersiv: Bajarên Kirmaşan, Urmiye 
û Loristan wekî sê herêmên girîng 
ên jeopolîtîk û stratejîk di Rojhilata 
kurdistanê de, bi dirêjahiya deshilatên 
dagîrker ên Kurdistanê di biyavên 
cur bi cur de hertim ketine ber êrîşên 
şovînîstan û xwastine ku nasnameya 
resen ya Kurdî di van herêman de ji 
nav bibin û nehêlin ku tu şûnwareke 
çand û kulturî ya Kurdî heya di warê 
mesebî de jî di van navçeyan de 
bimîne, û bi dirêjahya dîrokê, neyarên 
zal bi ser Kurdistanê de, serbarê tewa- 
hiya zext û zoriyê û pîlanên wan ên 
biyom neteweya Kurd bi morala xwe 
ya şoreşgerî hertim di çepera xebat 
û tekoşînê de, serbarê berberekaniya 
digel dijminên dagîrker ên Kurdistanê 
kariye ku nasnameya xwe ya netew- 
eyî biparêze. 

Tevgera Kurd jî serbarê zehemtiyên 
xebatê, li gora hêz û şiyanê girîngi- 
yeke taybetî daye biyavê kulturî. Tevî 
rohnkirina derheq pilanên rejîmê di 
vê derheqê de bemameyên taybetî bi 
rê ve birine, û şeqama Kurdî han dane 
bo parastin û zindîragirtina çanda 
neteweyî ya xwe. Eşkere ye ku rejîm 
bi hebûna deshilatê û îmkanatên zaf, 
ji her cure metodekê bona serkut û 
jinavbirina nasnameya gelên blindest 
û yek ji wan neteweya Kurd tekoşînê 
dike. Rewta berdewam ya serkut û 
ewlehî kirina Kurdistanê derfeta her 
cure hewl û tevgereke ferhengî di 
navxwe ya welat de berteng kiriye. 
Çalakên ferhengî û rewşenbîrî berde- 



Dara Natiq: 


Bajarên Kirmaşan, Urmiye û 
Loristan wekî sê herêmên girîng ên 
jeopolîtîk û stratejîk hertim ketine 
ber êrîşên şovînîstan, û xwastine ku 
nasnameya resen ya Kurdî ya van 
herêman ji nav bibin 


jî, rêgirî ji wan hatiye kirin. Pêkanîna 
nakokiyan di navbera pêkhateyên 
vî bajarî û veguhastina Kurdan û 
anîna pêkhateyên ne xwecihî bo van 
deveran yek ji siyasetên berdewam 
ên rejîmê bûye li Kirmaşan û Ur- 
miyê. Helandina her cure şûnwareke 
neteweyî a Kurdî di van bajaran de, 
û jinavbirin û qedexekirina muzîk 
û hunerên Kurdî di van herêman û 
sepandin û vegeşandina kultura ne 
xwecihî û girîngî nedana bi wan di 
warê xizmetkirinê de, beşek bûye ji 
siyaseta hertimî a rejîmê. 

Pirs: Rasan wekî hêviya du dehikên 
borî ên gelê Kurd bona vejiyandina 
xebata xwe ya rizgarîxwazî çawa 
dikare ji aliyekî ve valahiya xebata 
ferhengî ya gelê Kurd tejî bike, û ji 
aliyekî din ve bibe pîlana serek ya 
tunekirina asîmlasyona ferhengî, û 
vê xebat ji rewşa piştguhxistinê ve 


bike xebata serekî ya me? 

Bersiv: Herekta vê carê ya pêşmerge 
ku du Buhara sala 2016'an bi koda 
Rasanê dest pê kir, di rastî de, 
pêkvegirêdana xebata bajar û çiya û 
vegerxistina sercem navendên girîng 
ên civaka Kurdistanê bo rizgarbûna 
ji dest dîlî û destbiserkirina azadî û 
demokrasî û xwestekên neteweyî ên 
gelê me bûn. Çend biyavbûna tevgera 
Rasanê di heyama destpêkirina wê 
heya niha kariye bandoreke berçav 
li ser vegerxistin û vejiyandina ser ji 
nû ya xebata rizgarîxwazane û bizava 
ferhegî û rewşenbîrî û Kulturî danê û 
guhertinek be di asta civaka Rojhilata 
Kurdistanê de. Bê guman berdewam- 
bûn û vegeşiyana vê tevgera nû jî 
dikare palpişteke bihêz be bo her te- 
vgereke kulturî û di heman demê de, 
berbirûyê her cure siyasetke asîmîla- 
siyon û dijminkarane ya rejîmê bibe. 


wam li jêr zext û 
givaşê û destbiserki- 
rin û gefa mirinê de 
ne, û di çarçoveya 
sîstemeke weha 
emniyetî û totaîl- 
tar de hewl dan û 
vegeşandina xebata 
ferhengî asteniyên 
zaf hene, lê bi xweşî 
ve çalakên ferhengî 
û gelê Kurd bi giştî 
tevî van hemû zeh- 
metiyan şoreşgerane 
û mafxwazane 
ji bo parastin û 
nasnameya xwe 
tekoşînê dikin, û 
tevgera Kurd di 
Rojhilata kurdis- 
tanê de jî bi sedema 
zirûfa taybetî û dûr- 
welatiyê, û herwisa 
kêmiya îmkanatan, 
berdewam ji riyên 
cur bi cur ve, di hewla vegeşandina 
xebata ferhemgî û kêmrengkirina 
pîlanên dijî mirovî ên rejîmê de bûn 
bi taybetî bajarên Kirmaşan û Urmiyê 
û heya qasekjî li Loristanê de jî. 


-Pirs: Pêgeha tevgera Kurdî li 
Kirmaşan û Urmiyê hûn çawa 
pênase dikin? Hûn hevrengî û 
cudahiyan di navbera van du mezin 
bajaran de çawa dinirxînin? 


Bersiv: Bi giştî pêgeha bizava Kurdî 
li bajarên Kirmaşan û Urmiyê ji 
rewşeke gellek dijwar re derbaz dibe, 
û navend û rêkxiraw û çalakên fer- 
hengî berdewam di bin gefa navendên 
ewlehiyê de ne. Her tevgerek ku reng- 
dana çand û kultura Kurdî be, dikeve 
jêr pirsyarê, û rêkxerên wê di gel gefa 
girtin û kuştin û îşkencekirinê rûbirû 
dibin, û bi sedema rewşa ewlehiyê û 
berdewambûna siyaseta asîmîlasiyona 
rejîmê hewl û tekoşîna çandî nikare 
li rewşeke weha de bersivder be, 
serbarê wan hemiyan jî, em dikarin 
bêjin ku bileziya pêvajoya guhertinan 
û ber bi pêşveçûna asta zanyariyan û 
rewşenbîriyê ku Kurdistan bandora 
xwe li ser civaka kurdistanê daniye, 
û tevera çandî jî serbarê hemû wan 
astengiyan, berbirûyê siyasteên dijî 
kulturî ên rejîmê bûye, û di pêxema 
bilindragirtina nasnameya neteweyî 
de tekoşînê dike. 


Bi sedema girîngî û taybetmeniyên 
jeopolîtîkî ên van du mezin bajaran, 
deshilatên yek li dû yekê û bi taybetî 
rejîma îranê, hewla guherîna demo- 
grafiya van navçeyan daye, û berde- 
wam Kurd piştgih xistine, û heya di 
birêvebirina îdareya van bajaran de 

Hevpeyvînek derheq siyasetên Amerîkayê di navçeyê de 



Dr. Îdrîs Ehmedî: 


Siyaseta gotarî yan devkî ya 
Amerîkayê guheriye, lê hêşta 
siyaseta guherîna rejîmê di 
holê de nine, û amade nine ku 
carê nirxa guherîna rejîmê 
bide 


D r. Îdrîs Ehmedî: Siyaseta gotarî 
yan devkî ya Amerîkayê guheri- 
ye, lê hêşta siyaseta guherîna rejîmê 
di holê de nine, û amade nine ku niha 
de nirxa guherîna rejîmê bide. 

Kurdistanmedia: Malpera Kurdis- 
tanmedia li ser pirsa ragehandina 
stratejiya nû ya Amerîkayê li hemberî 
Komara Îslmaî ya îranê û programa 
wê ya navikî digel birêz Îdrîs Ehmedî 
mamostayê zankoyê û şareza di siya- 
seta derekî ya Amerîkayê de hevpey- 
vînek pêk aniye. 

Deqa gotûbêjê: 

Pirs-Trump stratejiya Amerîkayê li 
dijî rejîma îranê xiste rû, û bereva- 
jiyê şirovekaran ku bas ji vê dikirin 
ku Bercam hildiweşe, û Spaha Pas- 
daran a rejîmaîranê wê bixin nava 
lîsteya terorê de, lê berevajî wisa 
nebû, sedem vedigerin ser çi? 

Bersiv: Du sedemên sereke hene 
ku yekem rêkevtina navikî serbarê 
kêmasiyên xwe, û serbarê vê ku 
çareyeke demkî bo kirîza navikî ya 
îranê bû, û nikare dawî car rê li ber 
Komara îslamiya îranê bigre, di 
warê bidestveanîna çeka navikî bi 
sedema piştevaniyeke navdewletî û 
heya radeyekê jî navxweyî ku bo vê 
rêkevtinê heye, destê îdareya Trump 
girê daye, amanca Obama û îranê jî 
her ew bû ku destê îdareyên piştî îdar- 
eya Obama girê bide, û hilweşandina 
rêkevtinê dijwar û pirr buha be. 

duyem jî Amerîka bedîleke baştir yan 
rohn ji bo vê rêkevtinê nîne. Bedela 


vê ku bas ji stratejiyeke tewaw dariştî 
bike, baştir ew e ku bas ji pêngavhil- 
gitina ber bi darêtina siyaseteke nû 
ya Amerîkî li hemberî îranê bê kirin, 
sedem jî ew e ku amanca dawî ya 
siyaseta Amerîkayê li hemberî îranê 
zelal nebûye, û bi watayeke din, 
Amerîkayê niha jî digel de be, dawî 
rawestgeha siyaseta xwe di hemberî 
îranê de rohn nekiriye. 

Metirsiyên li ser asayişa navdewletî 
ku ji Komara Îslamî ve çavkanî di- 
grin, tenê 
sînordar 
nînin bi 
pirojeya 
navikî ya 
îranê, û 
Komara 
Îslamî 
piştevanê 
terorîzmê 
ye di 

cîhanê de, 
û herwisa 
li pêxema 
zalbûna bi ser Rojhilata Navîn de, 
pêkanîna nearamiyê kiriye bingeha 
sereke ya siyaseta derve ya xwe. 

Xwezaya dîktatorî û tayifegerî ya 
rejîma îranê li Tehranê tevî stratjiya 
berfirehxwaziya îranê nekarî ji bilî 
terorîzmê, belavkirina tayifegerî û di 
domê de pêkanaîna neseqamgîriyê en- 
cameke din hebe. Eva ku cara dawiyê 
dikare dawiyê bi vê rewşê bîne, yan 
eva ye ku hemû welatên Rojhilata 
navîn teslîmî îranê bibin û herwisa 
zilhêz di navçeyê de paşekêşeyê 
bikin, yan eva ku Amerîka û hevpey- 


manên wê rejîmê li Tehranê bigu- 
herin. 

Min jêve ye ku siyaseta gotarî yan 
devkî ya Amerîkayê guheriye, lê hêşta 
siyaseta guherîna rejîmê di holê de 
nine, û amade jî nine ku di niha de 
buhaya têkçûna rejîmê bigre stûyê 
xwe. 

Pirs: Gelo hewlesta YE derheq 
ragirtina Bercamê li ser biryarên 
Amerîkayê bandore xwe hebûye? 


Bersiv: Bêguman wisa ye, siyaseta 
derve ya welatan, û zilhêzeke wekî 
Amerîkayê jî digel de be, hertim 
berbirûyê berbestên navxweyî û 
navdewletî dibe. Rewşa piştî ll'ê 
Septamberê jê derkeve, ku rewşeke 
rîzper bû wekî dibêjin “derwazeya 
derfetê” ji bo Ameîkayê vekiriye, da 
ku cesûrane tevbigere, û Amerîka bi 
sedema berbestên di asta navdewletî 
de, nikare hertim amancên stratejîk ên 
zelal hebe, yan jî bi hêsanî di kurthey- 
am de bigihîje armancên xwe. 



Xeynî welatên Ewropî ku nîgeranê 
vê ne ku şerekî din di Rojhilata 
Navîn de, berjewendiyên wan ên 
enrjiyê bixe metirsiytê de, û herwisa 
bi sedema nêzîkatiya erdnîgariyê 
gellek penaber rû dikin wir, û Rûsiye 
û Çîn digel vê ku naxwazin ku îran 
bibe xwediyê çeka navikî û çar caran 
piştevnî ji sepandina gemaroyan bi ser 
îranê de kiriye, û di Konseya Asayişa 
NY de, ew jî li dijî hilweşandina wê 
rêkevtinê ne. 


Pirs: Li gora vê ku her sê mehan 
carekê dibe ku Tramp zanyariyên 
nû derheq Bercamê bide, û li dijî 
çalakiyên rejîma îranê derkeve, 
egera wê heye ku Spaha Pasdaran 
bi fermî bikeve nava lîsteya terorê 
de? 

Bersiv: Ew eger heye, lê ji aliyekî ve 
girêdayî ye bi vê ku Spaha Pasdaran 
dirêjiyê bide kiryarên xwe ên terorîstî, 
û ji aliyekî din ve pêdeçûnek bi ser 
vê rêkevtinê de nehê kirin, ku hindek 
ji nîgeraiyên Amerîkayê bi xwe ve 
bigre. 

Spaha Pasdaran zêdetir karê terorîstî 
bi wekalet dike. Ji niha şûnda zêdetir 
xwe diparêze, di vê derheqê de ku 
destê wan eşkere nebe di teroran de. 
Herwisa egera wê zêde ye ku pêdeçûn 
bi ser vê rêkevtinê de bihê kirin. Bi 
taybetî piştî vê ku îran ji riya Eman 
ve amadeyiya xwe nîşan daye, bona 
pêngaveke wisa, lê Hesen Rûhanî 
pêdeçûnê bi ser rêkevtinê de qebûl 
nake. Welatên Ewropî jî bo rêgiriya 
ji hiloşandina rêkevtinê, ji niha şûnda 
zêdetir hewla dîplomatîk didin bona 
ragirtina vê rêkevtinê. Eger ew yek 
bihê kirin, dijwar dibe bo îdareya 
Tramp ku Spaha Pasdaran bixe nava 
lîsta terorê de. 


Lê Amerîka hevdem dixwaze ku 
pirsa etomî ji tehlûkeyên din cuda 
bike. Herwisa egera vê zêde ye ku 
Tramp rêkevtinê nehilweşîne, û îran 
her dirêjiyê bide nearamiyê di Ro- 
jhilata Navaîn de, û di bin rexneyên 
navxweyî de, spahê bixin nav lîsta 
terorê de. Ez bawer im ku rejîma 
îranê dev ji siyasetên xwe bernade, 
lewra di dawiyê de li Rojhilata Navîn 
de, û di bin rexneyên navxweyî de, 
spahê bixin nava lîsta terorê de. 


Pirs: Endamên Kongireya 

Barzanî: “Hikûmetên cîhanê 
li ber berjewendiyên xwe, 
qurbaniyên xelkê Kurd- 
istanê ji bîr kirine, ku di 
şerê terorîstên DAÎŞ'ê de 
bexşîne 


I 

Netanyaho: “Dibe ku îran 
tê bigihîje ku em rê nadin 
pêgeha xwe ya leşkerî di 
Sûriyê de bihêz bike”!. 




Nîkî Hêlî: “Rejîma îranê 
henekan bi Konseya ewlek- 
ariyê dike” 



John McCain: “Êrîşa li dijî 
Kurdan, serkevtineke bpo 
rejîma îranê. Dibe ku em 
piştgiriya Kurdan bikin.” 


PDKÎ û Komeleyê daxuyaniyek hevbeş belav kirin 


PDKÎ û Komeleya 
Şoreşger ya Zehmetkêşên 
îranê daxuyaniyeke 
hevbeş de belav kirin ku 
xelkê xebatkar û cesûr ê 
Kurdistana Rojhilat, di 
egera her pîlaneke Ko- 
mara Îslamî li dijî hizbên 
Rojhilat, wê bersiva wan 
bidin, û bêdeng nabin. 

Deqa Daxûyaniyê: 

Kom û komeleyên 
navneteweyî 

Civatên xelkê Kurdistanê 
Dost û dilsozno 



Êrîşa Heşda Şe'ibî û Spaha® 
Pasdaran bo ser navçeyên kêşe li 
ser di Kurdistana Başûr, ne tenê he 
rHerêma kurdistanê berbirûyê alozî û 
dubendiyê û zirarek zaf kiriye, belkû 
derfetek jî bo rejîma Komara Îslamî 
ya îranê û hêzên terorîstî afirandiye 
ku ji van aloziyan mifaha ne bi cî 
wergirin, û hewl bidin ku derbê li 
hizbên Kurdistana Rojhilat bidin. Di 
vê derheqê de em bi hewce dizanin ku 
ragehînin: 

Yekem- Em hemû destdirêjiyek û 
pîlangeriyeke Komara Îslamî ya îranê 
li Herêma kurdistanê mehkûm dikin. 
Rejîma îranê ne tenê her dijminê 
neteweyên îranê, belkû serçaweya 
kirîzan û nearamiyan di Rojhilata 
Navîn de ye, û di Kurdistana Başûr de 
jî, xeynî aloziyê û duberekî çêkirinê, 
tu xêreke wê bo Kurd tunabe. 

Duyem- Em bi mafê xwe dizanin ku 
bi hemû şiyana xwe ve, bona pûçki- 
rina her pîlaneke vê rejîmê û bona 
tunekirina wê hewl bidin û hemû 
pêngaveke pêwîst di vê derheqê de 
em hilgirin. 


Sêyem- Xelkê xebatkar û cesûr ê 
Kurdistana Rojhilat di egera her 
pîlaneke Komara Îslamî li dijî hizbên 
Rojhilat bersiva wan wê bidin û 
bêdeng nabin, û em wan xatircem 
dikin ku xortên wan ên pêşmerge di 
her egerekê de wekî hertim hemas- 
eyên pirr ji şanazî li dijî dijminên gelê 
Kurd diafirînin. 

Çarem- Em daxwazê ji Kurdên 
derveyî welat bi giştî û bi taybetî 
Kurdên Rojhilat dikin, ku bi şêwazên 
medenî û îroyîn pîlanên rejîmê bo ser 
hizbên Rojhilatî û Kurdên Rojhilat ên 
rûniştiyê Başûr bisekinin. 

Pêncem-Em daxwaz ji hikûmeta 
Herêma Başûr a Kurdistanê û xûşk 
û birayên xwe û bi taybetî ciwanan 
û azadîxwazan û navend û kesayeti- 
yên ayînî di vê beşê de dikin ku îznê 
nedin Komara Îslamî gefên xwe li 
dijî Başûra Kurdistanê wekî derfetekê 
bibîne, bona êrîşa li ser kempên hiz- 
bên Rojhilat û endam û alîgirên wan 
di Başûr û di hemberî destdirêjiyên 


wê rejîmê de bêdeng nebin. 

Şeşem- Em daxwazê ji endam û 
alîgirên hemû hizban dikin, ku digel 
amadebûn û li ser hestbûnê, xwe ji 
zimanê tund derheq yektir û endam 
û alîgirên parçeyên din dûr bigrin, û 
hewl bidin zimanê parastina berjew- 
endiyên neteweyî û giştî hebin, ne 
birîndarkirina hevdu. 

Heftem- Em daxwazê ji kom û kome- 
leyên navneteweyî û NY û nûneratiya 
welatan di Kurdistana Başûr de dikin, 
ku li hember destêwerdanên Komara 
Îslamî di îraq û Kurdistanê û kiryarên 
Spaha Pasdaran û gefên wan li ser 
hizbên Rojhilat û cane xelkê nava 
kempan de bêdeng nebin, û helwesta 
wan hebe. 

PDKÎ 

Komeleya Şoreşger ya 
Zehmetkêşên îranê 

30 . 07.1396 

22 . 10.2017 


Rejîma îranê caş û kirêgirtiyan ji sifreya xwe bêpar dike 


B erpirsên rejîma îranê di Kurd- 
istana Rojhilatê de, baweriyê 
bi caş û kirêgirtiyên xwe nake, û 
bi hêcetên cur bi cur wan li ser kar 
derdixe. 

Li gora rapora gihîştî malpera 
Kurdistanmedia, baregeh û navendên 
ewlekarî û leşkerî yên rejîma îranê, di 
Kurdistan Rojhilat de, bi hêcetên cur 
bi cur û herwiha bawerîpênekirina bi 
kirêgirtiyên xwe, nêzî 400 kes ji wan, 
ji qirêjxweriyê bêpar kirine. 

Nûçegîhanê malpera Kurdistanmedia 
di vê derheqê de ragehandiye ku, ev 
kirêgirtiyên ku ji aliyê rejîma îranê ve 
hatine derxistin, xelkê bajarên Seqiz, 


Bane, Dîwandere, Kamyaran û Meriwanê 
ne. 


Li gora vê raporê, 117 kes ji wan kirê- 
girtiyên derxsitî xelkê bajarê Bane, û 40 
kesên din jî xelkê bajarê Seqizê ne, û yên 
din jî xelkê bajarên din yên Kurdistana 
Rojhilatê ne. 



Nûçegîhanê malpera Kurdistanmedia 
di derbarê sedema derxistina wan kirê- 
girtiyan ji aliyê rejîmê ve, daye zanîne 
ku, berpirsên rejîmê, sedemên derxistina 
wê koma kirêgirtiyan vegerandiye ser 
hêcetên ecêb weke: hebûna xizm û kes 
û karên wan caşan li derveyî welat, karkirina wan li ser sînoran, hatûçûnkirina 
Başûrê Kurdistanê û wergiritina bertîlê. 


uiiia 






















8 


22 - 10-2017 


Hejmar (312) 


Agirî 


Siyasî 


»»» Doma gotara R: 6 

Amerîkayê serbarê vê ku piştgiriya 
biryara Tramp kirin, lê rexne jî 
ji vê yekê girtine, ku ew kiryarên 
Tramp gellek piratîkî nînin, û 
dibin sedema bihêzbûna îranê, gelo 
boçûna we çi ye? 

Bersiv: Ew rexne qebûlkirina vê ye, 
ku Amerîkayê tu bedîlek bo vê rêkev- 
tinê nine. Taybetmendiya siyaseta 
derve ya îdareya Tramp bi taybetî di 
hemberî îranê de, pêk tê ji giranîxis- 
tina ser siyaseta gotarî yan devkî. Her 
demekê aliyekî siyasî giraniyê dixe 
ser siyaseta devkî, zêdetir di nebûna 
bijardeya pirtaîkê de ye. 


Di siyaseta tund ya devkî de bi bêy vê 
ku kar bo armanceke rohn û zelal ya 
stratejîk bê kirin, dikare bi vê wa- 
tayê di berjewendiya îranê de be, ku 
Amerîka ji hevpeymanên wê dûr bixe. 
Renge mebesta wan ji bihêzbûna 
îranê ew be. Herwisa neteweya Fars 
zêdetir pişta rejîmê digrin. 

Lê ez wisa dibînim ku siyaseta 
îdareya Tramp, îranê lawaz dike. îran 
dixwaze ku bi mercên xwe di civaka 
navneteweyî de ew bihê qebûlkirin, û 
di biryaradana navçeyî û navdewletî 
de para xwe hebe. Siyaseta Obama 
rewş bo vê yekê xweş kiribû, lê 
siyaseta Tramp îranê ji vê yekê bê 
par dike, û ez pêşbînî dikim ku dawî 
car heya paşekêşe jî bi îranê bê kirin 
di vê navçeyê de. Bala xwe bidnê ku 
kardaneweya Rûhanî ew yek seli- 
mand. Hekî siyaseta gotara îdareya 
Tramp bê bandor be, seranên îranê bi 
vî rengî têk nediçûn. 

Pirs: Piştevaniya du welatên wekî 
Erebistan û Îsraîlê dikare çi ban- 
dorekê li ser îranê û biryarên bê 
yên Tramp derheq îranê danê? 

Bersiv: Stratejiya Amerîka di Ro- 
jhilata Navîn pêk tê ji ragirtina 



bo paşekêşekirina bi Iranê di Iraqê de 
ye, lê li wir siyaseta şaş ya Amerîka 
û Erebistanê nekariye heya niha tu 
deskevtek hebe. 


Helbet guman têde nine, ku Amerîka 
di qonaxa niha de hewcehiya wê 
bi Erebistan û Îsraîlê ye. Bila ez vê 
yekê jî pêve zêde bikim, ku stratejiya 
ragirtina parsenga hêzê wisa dixwaze 
ku hekî hevalbendên navçeyî ên 
Amerîkayê nekarin parsenga hêzên 
ragirin, dawî car Amerîka xwe ji bo 
destêwerdana leşkerî amade bike, 
bona ragirtina parsenga hêzê. Ew yek 
ew stratejiya bû ku Amerîkayê di şerê 
Kendawê de cîbicî kir. 


Zêdexwaziya rejîma îranê sînoran 
nas nake. Hekî welatên navçê nekarin 
paşekêşeyê bi îranê bikin, di dûrhey- 
am de egera wê zaf e ku Amerîka 
li derveyî sînorên îranê li Spaha 
Pasdaran û hêzên kirêgirtî ên wê bide. 
Cudahiya îranê digel îraqa serdema 
hikûmeta BeTs di vê de ye ku zêdetir 
bi wekalet şer dike, heya vê ku hêza 
xwe bi kar bîne. 


Di vir de ye ku 
Amerîka hewl 
dide bi serkirday- 
etiya xwe, hevpey- 
maniyeke navçeyî 

K l • *A y /V Ai 

diji Irane pek 
bîne 

Lewra di çarçoveya stratejiya ragir- 
tina parsenga hêzê de, dikare şahidê 
şerê Amerîkayê û hevalbendên wê 
bin li dijî Hizbullahê û Heşda ŞeTbî. 
Alîkariya Erebistan û Îsraîlê bo vê 
mebestê gellek girîng dibe. 


jJi 


hevkêşeya hêzê. Di gellek ciyan de 
min gotiye ku ew guhartin di strate- 
jiya navçeyî ya Amerîkayê di Ro- 
jhilata Navîn de li dewreya duyem 
ya îdareya Bûş de rû da, û Obama û 
Tramp dirêjiyê didin vê stratejiyê . 
Stratejiya dewreya yekem ya îareya 
Bûş stratejiya guherîna rejîmên dîkta- 
tor û belavkirina demokrasiyê bû. Paş 
derbexwarina vê stratejiyê li îraqê, 
Amerîka kar bo vê dike, ku tu hêzeke 
neyar bi ser navçê de zal nebe. 

Di vir de ye ku Amerîka hewl dide 
bi serkirdayetiya xwe, hevpeymani- 
yeke navçeyî li dijî îranê pêk bîne. 
Erebistan û Îsraîl du aliyên sereke ên 
vê hevpeymaniyê ne. Erka wan ew e 
ku di hinek cihên navçeyê de, îranê 
neçar bi paşvekêşanê bikin. Lê Yemen 
û heya astekê jî Sûriye jê derkeve, 
wan du welatan karekî wisa nekirine. 
Rastiya wê ew e ku lêdana Husiyan 
di Yemenê de û lêdana Hizbullahê 
û Heşda ŞeTbî di Sûriyê de, zêdetir 
rêgirin e ji zêdexwaziya îranê, ne 
paşekêşepêkirina wê. Meydana serekî 


Di şaredariya Tehranê de destpîsiya malî bêdadiyê dike 


E ndamekî şêvra baj’arê Teh- 
ranê ragehand ku zêdetir j’i 
130 hezar kesî hiqûq j'i şaredariyê 
werdigrin. 

Mecîd Ferahanî endamê Komîsyona 
Bemame û Bûdceya şêvra bajarê Teh- 
ranê ragehand, di demekê de ku 68 
hezar kes karsazên şaredariya Tehranê 
ne, lê zêdetir ji 130 hezar kesî hiqûq 
ji şaredariyê werdigrin. Şaredariya 
Tehranê her mehê nêzî 550 milyard 
Tûmenî hiqûq dide karsazên xwe. 


Navbirî derheq wan kesên ku pere werdigrin, lê ser bi 
şaredariyê nînin got, bo mînak tenê di şirketa avakirina 
metroyê de, zêdetir ji çar hezar kesî bi nav karsaz in, lê 
bêkar in. 

Karbidestên herî payebilind ên rejîmê ku berdewam bas ji 
dadperweriyê û xebata li dijî destpîsiya malî û diziyê dikin, 
bixwe kesên herî gendel in, û piraniya wan bi diziya serwet 
û samana welat bûne milyarder. Ew yek di demekê de ye, 
ku her li gora amarên rejîmê bixwe, % 11 ji xelkê îranê di 
bin xeta hejariya tewaw de ne. Xeta hejariya tewaw, wate 
wan kesan heya hêz û şiyana kirîna hewcehiyên herî dest- 
pêkî û bingehîn ên jiynê jî nînin, û tewaw desteng in. 

Daxûyaniya Deftera Siyasî ya PDKÎ derheq rewşa Mihemed Nezerî 


D eftera Siyasî: Komara Îslamî wekî rejîmeke îdeolojîk ya serberedayî, tu mafekê ji bo 
mirovan û pêkhateyên civakê rewa nizane, û heya yasayên xwe ên paremayî jî binpê 

dike 


Kurdistamedia: Deftera Siyasî ya PDKÎ bi boneya gireva girtiyên siyasî ên Kurd, Mihemed 
Nezerî daxuyaniyek derkir, û tê de daxwaz ji navbirî kir ku dev ji girevê berde. 

Deqa daxuyaniyê weha ye: 

Daxuyanî bi boneya gireva Mihemed Nezerî 

Kom û civatên mirovdost 
Xelkê azadîxwaz ê îranê 
Hevwelatiyên Kurd 

Heyama zêdetir ji 80 rojan e ku girtiyê siyasî Mihemed Nezerî dest bi grieve kiriye, û tenê dax- 
waziya wî cîbicîkirina yasayên Komara Îslamî ye derheq heyama hukmê xwe. 

Navbirî xelkê Sayîn Qelayê ye, û temenê wî 46 sal e, û heyama 24 salan e ku di girtîgehê de ye, 
û hukmê nerewa bi ser de hatiye sepandin, û tenê tawanek ku Komara Îslamî xistiye stûyê wî, 
piştevaniya ji mafê Kurdan û endametiya di hizbeke Kurd de ye. 



Komara Îslamî wekî rejîmeke îdeolojîk ya serberedayî tu mafekê 
bo mirovan û pêkhateyên civakê rewa nizane, û heta yasayên xwe 
ên paşvemayî jî binpê dike. 


Ew li ber piştevaniya ji mafê Kurd,24 sal dibe ku bêy mirexesî (îzinwergirtin) di reşçalên rejîmê 
de hatiye ragirtin, û berpirsyarên rejîmê heya li gora yasayên Komara Îslamî bixwe jî digel wî 
tevnagerin, û zilmeke zêdetir lê dikin. 

Li gora yasayên Komara Îslamî diviya ku heyama destbiserkirina wî jî, kêmtir ba, û çend salan 
berî niha hatiba azadkirin, û Mihemed Nezerî li gora yasay sala 1392'an rejîmê daxwaza dubare 
dadgehîkirina xwe kiriye, lê rejîmê bersiva wî nedaye, lewra di roja 8'ê Gelawêjê de dest kiriye bi 
girevê û tenê daxwaza wê dike ku yasayên Komara Îslamî li ser wî bêne cîbicîkirin. 

Kom û komeleyên cîhanî û mirovdost 


Em rû li girtiyê xebatkar û mafxwaz Mihemed Nezerî dikin û 
daxwazê jê dikin ku di vê rewşa dijwar ya cendekî ku tê de ye, 
piştî zêdetir ji 80 rojan girevgirtinê, dev ji vê girevê berde, jiber 
ku Komara Îslamî ya stemkar jiyana tu mirovekî jê re girîng nine, 
û buhayê nade tu xwestek û canekê, lewra li ber parastina canê 
xwe em daxwazê jê dikin, ku dev ji girevgirtinê berde. 


PDKÎ 

Deftera Siyasî 


Em wekî PDKÎ daxwazê ji we dikin ku dengê mafxwaziya girtiyê siyasî Mihemed Nezerî bin, û 
zextê bixin ser Komara Îslamî ku guh bidin Mihemed Nezerî, û daxwazên wî cîbicî 
bikin, û hindî zûtir bê berdan. 


29.07.1396 

21.10.2017 


Gola Urmiyê dibe qurbaniyê gendeliya berpirsyaran 


B erdevkê Navenda Veji- 
yandina Gola Urmiyê 
di nameyekê de bo Rûhanî, 
berpirsên pêwendîdar bi 
pirsa vejiyandina gola Ur- 
miyê bi tundî rexne kirine. 

Mes'ûd Tecrîşî Berdevkê 
Navenda Vejiyandina Gola 
Urmiyê di vê nameyê de 
ragehandiye ku Weza- 
reta “Enirjî” û ya “Cîhada 
Keşawerzî” bi tu awayî 
alîkariya wan nakin, û peji- 
randiyên Navenda Vejiyandi- 
na Gola Urmiyê cîbicî nakin. 

Navbirî ragehandiye ku 
pêşbîniyên dewletê derheq 
vejiyandina gola Urmiyê rast 
demeketin, û berevajî ava wê 
evsal li gor sala borî zêdetir 
kêm bûye. 


Li gora gotina navbirî, 
dewleta Rûhanî 1800 miyard 
Tûmen danîbû bo Navenda 
Vejiyandina Gola Urmiyê, lê 
heya niha tenê 675 milyard 
Tûmen milyard Tûmen 
hatiye dan. 

Axavtinên cur bi cur û dij 
bi yek, ên berpirsyarên 
pêwendîdar ên rejîmê, derheq 
vejiyandina gola Urmiyê, 
bûye sedema vê ku xelk 
zanyariyên rast dest wan 
nekevin, û êdî baweriyê bi 
ragehandin û daxuyaniyên 
wan nekin. 

Ew yek bêserûberiyeke zaf û 
nakokiya zêde di nava wan 
berpirsyaran de nîşan dide, 
û bê guman di rewşeke bi vî 
rengî de, xelk nikare çavni- 


hêrê başbûna 
ava gola Ur- 
miyê be. 

Gola Urmiyê 
ku duyemîn 
gola mezin ya 
şor di cîhanê de 
ye, bi sedema 
xemsariya 
rayedarên rejî- 
ma îranê ketiye 
wê rojê de, û 
bi hişikbûna 
vê, jîngeha Ur- 
miyê wê rastî 
nexweşiyên 
gellek metirsî- 
dar bê, û dikare 
rewşa tendu- 
mstiya xelkê 
herêmê jî têk 
bide. 

Sê pirtûkên derbarê Kurdan de hatin qedexekirin 


L i Tirkiyê 3 pirtûkên derbarê kurdan de hatine nivîsandin, bi hêceta 
nîşaneyên “rêxistinên terorî” di nava xwe de digoncivînin hatin qedexe 
kirin. 

Li gor nûçeya rojnameya Duvarê pirtûka Fehîm Taştekîn ya bi navê “Rojava/Dema 
Kurdan” pirtûka Faysal Dagli ya bi navê “Birakujî” û pirtûka Aytekin Gezicî ya bi 
navê ‘Dîroka Kurdan’ hatine qedexekirin. 


ROJAVA 

JRTLERÎN ZAMANI 



Dadgeha Cezayê Sûlh ya Kolika Semsûrê di derbarê hersê pirtûkên navborî de 
qedexekirina firtoinê û komkirina wan derxist. 


Li gorî dadgehê ew pirtûk nîşaneyên rêxistinên terorî di nava xwe de digoncivînin. 


Pirtûka Faysal Dagli di sala 1994an de ji Weşanxaneya Belgeyê, pirtûka Aytekin 

Gezicî sala 2013an ji Weşanxaneya Tukuyê û pirtûka Fehim Taşkin jî par ji Weşanxaneya îletişimê der çûne.Rudaw 


Dîroka Cizîrê wê çap û belav bibe 



P irtûkek li ser dîroka Cizîra 
Kurdistana Rojava, ji aliyê 
nêvîskarekî neteweya Kurd ve, 
hatiye amadekirin. 

Li gora raporên belavbûyî, “Silêman 
Osman Ewdo” naskirî bi “Konê Reş”, 
xelkê Kurdistana Rojava, pirtûkek 
derheqê dîroka Cizîra Rojava a Kurd- 
istanê, ji bo çap û belavkirinê amade 
kiriye. 

Wî nêvîskarî di gotûbêjekê de 
digel medyayan de ragehandiye ku, 
pirtûka dîroka Cizîrê bi zimanê Erebî 
nivîsiye, û ji ber vê yekê ku dîroka 
vê devera Kurdistanê, ji hemû Ereb 
û cîhanê re bidim naskirin, destpêka 
pirtûkê ji sala 140Lan ve de dest pê 
dike, û heyanî sala 1965'an bi xwe 
ve digire. 


Konê Reş daye zanîn ku, xeyrî vê 
pêrtûkê, 6 pirtûkên din wî nivîsîne û 
amade ne ji bo çapkirinê, lê belê ji ber 
nebaşbûna rewşa aborî ,min nekariye 
çap bikim, yek ji wan pêrtûkan li jêr 
navê Bîmame de ye, ku bas ji çanda 
Kurdistana Rojava dike û bi zimanê 
kurdî jî hatiye nivîsandin. 

Silêman Osman Evdo, naskirî bi 
Konê Reş, di sala 1953'an di Kurd- 
istana Rojavayê de hatiye dinê, û 
qonaxên dersxwendinê di Qamişlo 
û Hesekê de tewaw kiriye û herwiha 
di sala 2014'an de xelata Cîgerxwîn 
ji ber afirandina helbestan wergirt, û 
heyanî niha jî 25 pirtûk çap kirine, 
û 7 pirtûkên din jî wî ji bo çapkirinê 
amade kirine. 


Semînarek li ser jiyana Muderisî bi rê ve çû 


L i Zanîngeha Peyama Nûr ya 
Merîwanê semînerek li ser 
jiyan û berhemên Mele Ebdulkerîm 
Muderis hate sazkirin. 

Di semînerê de ku bi hevkariya En- 
cumena Çandî - Edebî ya Merîwanê 
û bi amadebûna çendîn şarezayên 
wêjeyê bi rê ve çû, behsa jiyan, 
berhem û herwiha bandora berhemên 
Mele Ebdulkerîm Muderis li ser zi- 
man û edebiyata Kurdî hate kirin. 



Weke din di semînerê de behsa rola 


Mele Ebdulkerîm Muderis di 


berhemên Mele Ebdulkerîm Mud- 


sala 1901ê de hatiye dinyayê 


eris li ser pêkanîna atmosfera tifaq û 


û di sala 2005an de koça dawî 


pêkvejiyana navbera aliyên ciyawaz 


kiriye. Di 104 saliya xwe de 


ên îslamî hate kirin. 


zêdetirî 60 berhemên zanistî, 
edebî û olî bi zimanê Kurdî û 


Di jînenîgariya Mele Ebdulkerîm 
Muderis de hatiye diyarkirin ku 
li Hewramana Başûrê Kurdistanê 
jidayîk bûye, lê beşek ji nivîskaran 
dibêjin, li gundekî Merîwanê jidayîk 
bûye. 


Erebî nivîsandine.Rudaw 

Zimanê Kurdî 


Mijar: Hoker 

Nasîn: 

a. Ew peyvên ku rengdêran, bi taybetî çalakiyan û ji aliyê erkî ve peyvên 
wek ên xwe; di hevokan de rêmanên wan xurt, kêm an bi sînor dikin re 
hoker(hevalkar) tên gotin. Ev peyv, çalakiyan; bi çawanî, bi dem, bi cih û 
bergeh, bi mêjer, bi şanîdan, bi daxwaz, bi guman, bi erêkirin, bi neyînî û bi 
pirsên xwe didin nasîn. 

b. Ev peyv, bi bikaranînên xwe; ji aliyê wateyan ve di lêkeran, rengdêran û 
peyvên wekî yên xwe de guhartinan tînin holê. 

c. Nav, rengdêr, lêker, daçek û hwd, wek hokeran bikar tên. Bi erkî dibin 
hoker lê her hoker; ne nav in, ne rengdêr in, ne lêker in û ne hwd in. 

ç. Bi gelemperî peyvên ku di binyatên xwe de hoker in, ev ne guhêrbar in. 
Destpêk 

Pirs : Di vê tekstê de bilî yên hatine şanîkirin, hoker hîn hene? 

Mînak : Ji tekstan : 

Her gava ku borîzanan dest pê dikir, digot ku ev sîstem nayê guhartin. Ev 
dinya nayê guhartin. Ev gêrîk û ev fîl nayên guhartin. Wan di piyêsên xwe de, 
di helbestên xwe de, di stranên xwe de, di roman û çîrokên xwe de, her ev tişt 
digotin. Gêrik gurê gêrîkan e. Ev dinya dinyaya derewîn e, dawiya wê tûnebûn 
e. Wan digot ku ev dinya, ev dinyaya xerab, nemerd û qirêj ne hêjayî jiyanê ye. 
Hewldanên ji bo guhartina vê dinyayê, ji ehmeqtiyê jî wêdetir, hewldaneke vala 
ye. Ma li vê dinyaya derewîn a ku tu tişt tê de nayê guhartin, hewldana ji bo 
guhartina wê, ne ehmeqtî ye, lê çi ye? Tu gêrîk nikare li vê dinyayê bextiyar 
be. 

Ma qey fîl tevî wê laşgirsiya xwe jî bextiyar in? Siltanê Fîlan bi xwe jî ne 
bextiyar e. Helwêsta ku dê gêrîkan bextiyar bike ew e ku divê gêrîk ji bo 
Siltanê fîlan bi canfedayî bixebitin, bixebitin û dîsa bixebitin û ji bo Fîlistanê, 
canê xwe fedayî birayên xwe yên gêrîk bikin. Wan, ji tiştên ku gêrîkan ji bo 

fîlan û Siltên dikirin, bê rawestan her nimûne didan. Belê, gêrîk dê bûbûna fîl 

. /\ 

Jb 

ji xwe ew fîlên lanetlêhatî bûn. Her gêrîk ji berê de fîlek bû, lê lanet li wan 
hatiye û wiha wek gêrîkan hatine piçûkkirin. Her gêrîk bi xebatê û bi destûra 
Siltên dikare bibe fîlek. Belê, bi destûra Siltên... Siltan dikare fîlîtiyê bide her 
gêrîkê jêhatî. Gêrîk dikarin bi destûra Siltên bibin fîl. Lê ew dikarin bi tenê, 
bi qasî gêrîkan bibin fîl. (Siltanê Fîlan, Y. Kemal) 

Ev peyv hoker in : Ne, bextiyar, qey, bi canfedayî, dîsa, bê, belê, berê, wiha, 
bi xebatê, bi tenê, bi qasî ... (Dom heye) 


Tiştonek 



-Hem xesî ye, hem bûk e. 

Bersiv: Jinekê xesiya hey û ew bi 
xwe jî xesiye. 

- Li mam heye li xal tune, li mal heye 
li bal tune. 

Bersiv: (* Pîta (m)e ye.) 

- Şêstu du ker li serê milekê kime der, 
şeş guh û sê ser. 

Bersiv: (* Şêstu navê mirovekî ye li 
gel du kerên xwe.) 

C. Lîztin bi zilkên şixartê: 

Ev beşe jî nakeve di xana meteloka 
da, lê ji ber ku girêdan 
heye bi bîrkariyê ve, min bi fer zanî li 
vir belavkim. 

Zorok çend darkên şixatê diînin û bi 
wan darka dilîztin. 

Gelek cara çend darka bihevra 
çarguşa, sêguşa an lakêşa 
pêkdiînin, paşî destkariyê di hijmar û 
cihê darka da dikin, 
dibe cara bi rengê guşey/kujî jî bilîzin 
û bigurin. (30) 

30 . Sinêle û mezina li gunda yarî bi 
berka jî dikirin mîna: "Damanê, 

Ji bo pirtir zelalkimê dixazim du 
mînaka bînim: (31) 

- Ger li wênê li xarê binêrî, 6 çarguşe 
ji 17 darkên/zilkên 

şixartê avakime. Tu yê azadî 5 darka 

ji vana rakey û ji 

yên mayn (15 darka) sê çarguşa 

avakey? 

Bersiv: —> 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 

♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


E - Mail: Agiri2003@gmail.com Hejmar (312) 



N: Dildarê Mîdî 

Min pênûsên xwe de girt ji pêjeyên neqandî 
Tabloyek min neqişand bi zêrê zer helandî 
Kerkûk mishefa Kurda min bi desta pelandî 
Her wê pîroz bimîne parastî û hilandî 

Biryara xwe me daye veger ji dozê nema 
Gul pişkivîn ji xara xemlîn şax û lema 
Me bi xwînê avda ye mîna cobar û çema 
Çi qurbanî bête dan hîç li nik me nexeme 

Tu hatiye parastin bi destê qehremana 
Bi cûş û kelecanê gel dakete meydana 
Şêra mil dane hevdû baz hatin ji zozana 
Cangoriyê Kerkûk in ew dilê Kurdistane 


Nameya biratiyê ji bo we me şiyandî 
Destê xwe me dirêj kir bi aşitî hejandî 
Bersiv we daba agir hinavê we kelandî 
Çavê we çû patikê Malikî û Ebadî 

Digel Heşda xwe ya reş hûn mîna gura hare 
Êrîş we da li ser me êrîşeke xedare 
Lê Kurd ne yê berê ye her hazir û li kare 
Kurdistanê her ew ware lê qet ne ew bihare 

Em Kerkûkê berdandin ger yek ji me bimîne 
Pêmerge ser bilinde bejna xwe natewîne 
Sîla yekem li te de devê te tije xwîne 
Herdem bijî Kurdistan serbixwe dê bimîne 




N: Besam Mistefa 

Ey Kerkûkê, naz û bûkê, xeml û nîşana minî 
Wey pepûkê, jar û çûkê, şûr û mertala minî 

Ey delalê, rû şemalê, palc û jalê tu gulî 
Wey hevalê, ol û malê, nav û nîşana minî 

Ey nazedarê, bûka salê, cîh û warê me Kurda 
Wey şepalê, pir cemalê, Zîn û Şîrîna minî 

Kerkûka min, ger tu hebî, Çîn û Maçîn ma çine? 
Çîn û Maçîn, Hind û Yûnan, Mîd û Mîtana minî 

Dil tuyî, quble tuyî, cerg û parsû û kezeb 
Gurçikî, herdû pişik, laş û hem canê minî 


Dîlbera min, heyv û rojî, xecxecolca ber dila 
Bav û dayê, xwişk û birayê, da û dapîra minî 

Wey sorgulê, pişt û milê, kotira Deşta Xeten 
Baba Gurgur, Bay Hesen, neft û petrola minî 

Hey çelengê, şox û şengê, Qudis û Medyaya qeşeng 
Kobanî, Efrîn û Amûd, Wan û Batmana minî 

Wey benazê, rist û sazê, gangiloka van cihan 
Leyla Qasim, Leyla Zana, Xec û Zîlana minî 

Sed Holako, Teymûr Leng, Şah û Qeyser û çewser 
Qet nikarin te dagîr kin, Tîr û Keywana minî 

Wey li min û vê hevamê, dem û dewrana dizan 
Te ji nemerdan vedîgerînim, taca ser taca minî 





















